युनाइटेडले आर्सनललाई हरायो
इंग्लिस प्रिमियर लिग अन्तर्गत आइतबार म्यानचेस्टर युनाइटेडले आर्सनललाई २–१ ले पराजित गरेको छ । आर्सनल प्रशिक्षक आर्सेन वेंगरको ओल्ड ट्राफर्डमा भएको अन्तिम खेलमा उनले अंक बटुल्न सकेनन् ।
म्यानचेस्टर — इंग्लिस प्रिमियर लिग अन्तर्गत आइतबार म्यानचेस्टर युनाइटेडले आर्सनललाई २–१ ले पराजित गरेको छ । आर्सनल प्रशिक्षक आर्सेन वेंगरको ओल्ड ट्राफर्डमा भएको अन्तिम खेलमा उनले अंक बटुल्न सकेनन् ।पल पोग्बाको पहिलो हाफको गोलमा युनाइटेड अगाडि बढेको थियो । युनाइटेडकै पूर्वखेलाडी हेनरिक मिखितार्यानले गोेल गर्दै खेल बराबरीमा ल्याए । दोस्रो हाफको इन्जुरी समयमा मराउने फेलाइनीले गोल गर्दै युनाइटेडको जित पक्का गरेका थिए ।